Окобоља
Када капци поцрвене, очи почну да сузе и боле, онда се ова болест лечи наведеним басмама. Бајалица узме воде из реке и лист од траве. Мешајући по тој води, она дува болеснику у очи и баје (басма бр. 241).
     Баје се још и шиваћом иглом и белим пером од кокошке (басма бр. 238).
     Ово бајање се среће и код Бугара (очибол) - 581, с. 158; 539 б, с. 97; 579, с. 261 -262. Ево једног примера:
          Бесно куче беснога вьлка гони, 
          по равно полье и по гору зелену.
          - Бежи, бесан вьлку, че те гони бесно куче, 
          та че те достигне, и че те раскине, 
          парам по парче!

     Бајач завије рукаве и лактовима се приближава очима болесника (579, 261-262).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 400-401.

Народне басме и бајања